Del 28 de setembre de 2020 al 28 de maig de 2021 (9a edició)
La seguretat i la policia constitueixen una de les àrees socials i polítiques més transcendents de les darreres dècades.
Les causes d'aquest interès no semblen conjunturals, sinó que es configuren com un element estructural dels nostres models socials, tal com ja comença a ser àmpliament reconegut per nombrosos actors socials i per amplis sectors acadèmics.
En conseqüència, es genera una demanda cada cop més gran de professionalització i de coneixement en aquestes àrees, que es tradueix en requeriments de formació i de recerca.
Des d'aquesta perspectiva, les necessitats actuals de formació en els camps de la seguretat i la policia transcendeixen la perícia professional i es dirigeixen a nivells superiors, de perfil universitari, amb l'objectiu de preparar professionals per a l'exercici de competències relacionades amb la direcció estratègica de polítiques, d'organitzacions i de recursos.
Professionals i acadèmics de l'àmbit de la seguretat, especialment del sector policial, que estiguin assumint o vulguin assumir responsabilitats directives o de comandament en les organitzacions de la seguretat o que vulguin aprofundir-ne el coneixement.
Persones que tinguin com a objectiu desenvolupar el rol de direcció estratègica d'una organització (pública o privada), especialment si aquest desenvolupament directiu comporta la definició estratègica dels àmbits de la seguretat de l'organització en qüestió, o bé si aquesta està íntegrament centrada en la seguretat.
Per accedir a aquest màster cal disposar d'un títol oficial de llicenciatura, grau, diplomatura, enginyeria o arquitectura.
Tal com indica el títol, mitjançant aquests estudis es pretén formar un/a director/a estratègic/a, és a dir, una persona que hagi treballat habilitats de lideratge, de comunicació, ètica de la responsabilitat, organització de sistemes i planificació estratègica.
Tots aquests elements faran de l'estudiant una persona inicialment capacitada per a dirigir una organització complexa.
Amb aquest plantejament, els estudis ofereixen aprofundir en dos àmbits: la seguretat en sentit ampli (internacional, dels negocis...) i la policia.
En ambdós casos, de la mà de docents i especialistes, es treballarà la identificació i l'anàlisi de les transformacions socials i jurídiques relacionades amb la matèria.
Amb tot això, l'estudiant adquirirà els coneixements necessaris per a la direcció i la gestió de les estructures o organitzacions de seguretat, així com dels seus recursos.
Rafael Martínez Martínez, catedràtic de Ciència Política i de l'Administració de la Universitat de Barcelona
El màster es pot cursar a temps complet (un any acadèmic) o bé a temps parcial (mínim 21 crèdits)
Dates: 28 de setembre de 2020 - 28 de maig de 2021
Períodes d'exàmens: de l'1 al 23 de juny (1a convocatòria) i del 12 al 23 de juliol (reavaluació)
Llocs de realització: Facultat de Dret de la Universitat de Barcelona (Barcelona) i Institut de Seguretat Pública de Catalunya (Mollet del Vallès)
La preinscripció i la matrícula s'han de fer a través de la pàgina web del Màster en direcció estratègica de seguretat i policia de la Universitat de Barcelona.
En el moment de formalitzar la preinscripció cal abonar una taxa de 30,21 €, que es descomptarà de la matrícula en el cas que sigueu admès/esa.
Documentació que cal presentar juntament amb la sol·licitud i que es pot avançar escanejada al correu electrònic [EMAIL]: